**KUUENDA KOOSSEISU**

**JUHATUSE KOOSOLEKU P R O T O K O L L**

Volikogu saal, 22. november 2012 nr **33**

Algus kell 14.00, lõpp kell 14.37.

Juhatas volikogu esimees Jaanus Karilaid

Protokollis volikogu kantselei juhataja Elvi Puda

Osalesid juhatuse liikmed Jaanus Karilaid, Ingrid Danilov, Kalju Aigro, Toivo Hein, Alo Lõps, Helle Saarsoo

Puudusid Natalia Koropets, Siim Saareväli, Märt Maiste, Mati Seppi

Kutsutud linnapea Urmas Sukles, TÜ Haapsalu kolledži direktor Triin Laasi, linnavalitsuse spordi- ja noorsootöö peaspetsialist Veiko Pärnaste

Ühehäälselt (poolt 6) kinnitati järgmine päevakord:

1. Haapsalu Linnavolikogu 30. novembri istungi päevakorra projekti koostamine.

Juhtivkomisjonide esimeeste ettepanekute alusel

2. Haapsalu linna noorsootöö hindamise tulemustest.

Ettekandja linnavalitsuse spordi- ja noorsootöö peaspetsialist Veiko Pärnaste

3. Tallinna Ülikooli Haapsalu kolledži rollist Haapsalus.

Ettekandja TÜ Haapsalu kolledži direktor Triin Laasi

Päevakorrapunkt nr 1

Ühehäälselt (poolt 6)

OTSUSTATI esitada volikogule kinnitamiseks päevakorra projekt:

1. **Volikogu liikmete Helle Saarsoo, Märt Maiste, Natalia Koropets ja Jaanus Karilaid arupärimine Haapsalu lasteaiaõpetajate atesteerimise kohta ja lasteaed Päikesejänku tööõhkkonna kohta.**

Ettekandja                  linnavalitsus

1. **Haapsalu linna arengukava aastateks 2012-2020 kinnitamine, teine lugemine.**

Ettekandja                  linnavalitsus

Kaasettekandja          kommunaalkomisjon

1. **Haapsalu linna 2012. aasta teise lisaeelarve vastuvõtmine, esimene lugemine.**

Ettekandja                  linnavalitsus

Kaasettekandja          rahanduskomisjon

1. **Tallinna Ülikooli Haapsalu kolledži rollist Haapsalus.**

Ettekandja                  TÜ Haapsalu kolledži direktor Triin Laasi

1. **Loa andmine hoonestusõiguse võõrandamiseks.**

Ettekandja                  linnavalitsus

Kaasettekandja          rahanduskomisjon

1. **Haapsalu linna osalemine korraldatud jäätmeveo ühishankes koos Ridala vallaga.**

Ettekandja                  linnavalitsus

Kaasettekandja          kommunaalkomisjon

1. **Haapsalu linna ja Ridala valla piiride muutmise menetluse algatamine.**

Ettekandja                  linnavalitsus

Kaasettekandja          kommunaalkomisjon

1. **Loa andmine vara võõrandamiseks avaliku kirjaliku enampakkumise korras (Rüütli tn 8a korter 3, Haapsalu).**

Ettekandja                  linnavalitsus

Kaasettekandja          õiguskomisjon

1. **Haapsalu linna avalike teede nimekirja kinnitamine.**

Ettekandja                  linnavalitsus

Kaasettekandja          kommunaalkomisjon

1. **Haapsalu linna noorsootöö hindamise tulemustest.**

Ettekandja                  linnavalitsuse spordi- ja noorsootöö peaspetsialist Veiko Pärnaste

1. **Haapsalu linna 2012. aasta teise lisaeelarve vastuvõtmine, teine lugemine.**

Ettekandja                  linnavalitsus

Kaasettekandja          rahanduskomisjon

Päevakorrapunkt nr 2

KUULATI linnavalitsuse spordi- ja noorsootöö peaspetsialist Veiko Pärnaste informatsiooni.

Haapsalu linn viis läbi noorsootöö kvaliteedi uurimuse, osales 664 noort ,mis moodustub 26,6% vastanute arvust.

Haapsalu linn on 64 omavalitsus, kus selline uuring on tehtud. Haapsalus toimib väga hea ja tugev huvihariduse kättesaadavus. Linnas on kaks hästi toimivat noorsootöö keskust. Välishindajate komisjonil oli ettepanek viia sisse linna arengukavva noorsootöö mõiste; luua noorsootöö valdkonna premeerimiskord ja arendada vabatahtlikku noorsootööd.

OTSUSTATI võtta informatsioon teadmiseks.

Päevakorrapunkt nr 3

KUULATI TÜ Haapsalu kolledži direktor Triin Laasi informatsiooni.

TLÜ Haapsalu kolledž pakub hetkel kõrghariduslikku õpet 5 õppesuunal (klassiõpetaja, rakendusinformaatika, tervisejuht, liiklusohutus, käsitöötehnoloogiad ja disain), millest üks on magistriõppe ja ülejäänud rakenduskõrghariduse tasemel.

Õppijaskonnast kolmandik on Läänemaalt, ülejäänud pärit üle terve Eesti, mis tingib paljuski ka nende hilisema rakenduse - kaugemalt tulijad ja eelkõige täiskasvanud ei jää Läänemaale, vaid suunduvad tagasi oma kodukohta.

Õppijate arvu vähenemisest kolledž sedavõrd mõjutatud pole, kuivõrd enam kui poole õppijaskonnast moodustavad täiskasvanud õppijad.

Suundumus tasuta kõrghariduse pakkumisele ilmselt suurendab ka täiskasvanute huvi tasemeõppe vastu. Samas saab üha olulisemaks see, et õppima tulijad on motiveeritud, kuivõrd tasuta õppekohti on tõepoolest vaid parimatele.

Kõrgharidusreformi tingimustes saab regionaalsete kolledžite tegevuse tulemuslikkuse hindamisel määravaks sidusus regiooniga ning panus piirkonna ettevõtluse arengusse. Kindlaid ootusi regionaalsetele kolledžitele omab ka Siseministeerium läbi kompetentsikeskuste väljaarendamise programmi.

Koostöö ja sidusus piirkonnaga on kahepoolne protsess. Kolledž on suuteline läbi õppe- ja arendustegevuse pakkuma erinevaid teenuseid (lõputööde raames uurimustööd, arendusprojektid jms), ent selleks, et see potentsiaal realiseeruks regionaalarengu võtmes parimal võimalikul moel, on oluline ka teadliku tellija olemasolu.

Lisaks kohapealsetele ressurssidele toimib kolledž nö koostöösillana regiooni ja emaülikooli ning teiste kõrgkoolide vahel, kelle ressursse Läänemaale vahendada.

Selleks, et TLÜ Haapsalu kolledži läbi tekiks Haapsalule ja Läänemaale oluline lisandväärtus, on oluline tagada püsiv dialoog erinevate regionaalsete koostööpartneritega, sh Haapsalu linnaga. Eeldus sellele dialoogile on teadlikkus vastastikusest ootustest ja pakutavatest võimalustest.

OTSUSTATI võtta informatsioon teadmiseks.

Jaanus Karilaid

Juhataja Elvi Puda

 Protokollija